**Săcel**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Săcel

Seara de pe deal coboară

se-așează ușor, pe lac,

vântul florile-nfioară,

ca pe o ie din cerdac!

Luna clară, mătăsoasă,

pare-un felinar aprins

unda lacului, sfioasă,

cuprinde cerul necuprins!

...

Un bâtlan pășește-agale

cu picioarele-i subțiri,

sperios, gata să zboare

scrutând lacul din priviri!

....

Un sătean ce stă-n pădure

mână vitele și-njură,

silite bietele să-ndure

stăpânul din bătătură!

Iar câinele lui latră-ntruna,

cum spui tu, cred că stresat,

deasupra străluce luna,

ne pregătim de înnoptat!

Ne-am obișnuit cu locul,

noaptea, oameni nu prea sunt,

pândim liniștiți, norocul

în adieri blânde de vânt!

Undițele sunt întinse

și-n briza nopții, pe răcoare,

veghem plutele aprinse,

să prindem peștele cel mare!